An dalc'h a  c'hall bezañ ez eo ar c'hempouez er gêr. Gwir eo omp gronnet, aloubet gant ar galleg. Gwashoc'h pe vuioc'h c'hoazh pa n'eus brezhoneger ebet er familh ouzhpenn an tad pe ar vamm. Trechalet e oan o klask gouzout gant peseurt yezh mont da'm gwreg. Aon em boa ne gomprenje ket hor merc'h perak ez an e galleg d'he mamm hag e brezhoneg dezhi. Ur wech c'hoazh: ne vern. Un deiz bennak e kompreno ez eus tud a oar brezhoneg ha tud all ha ne ouzont ket. Ar pep pouezusañ eo e vefe ar brezhoneg yezh ar garantez.